 Pravila „Izbornog programa“ Radio Ilijaša

Pravilima o medijskom predstavljanju političkih subjekata u periodu od dana službenog početka izborne kampanje do dana održavanja izbora, Radio Ilijaša, bliže uređuje primjena odredbi Poglavlja 16. “Mediji u izbornoj kampanji” Izbornog zakona BIH.

Radio Ilijaš će pisanim putem obavijestiti političke subjekte o terminima učešća u posebnim emisijama, što će poslužiti kao službeni dokument o  pravovremenom obavještavanju političkog subjekta.

Na osnovu dosadašnje prakse, broja političkih subjekata i drugih relevantnih okolnosti, Radio Ilijaš će omogućiti svakom političkom subjektu, odnosno svakom nosiocu kandidatske liste političkog subjekta za Opće izbore, 5 (pet) minuta neposrednog obraćanja  u izbornom programu u periodu izborne  kampanje.

Svim političkim subjektima, će osigurati isto vrijeme za neposredno obraćanje.

Termini za emitovanje neposrednog obraćanja su utvrdjeni u vremenu kada je vjerovatno da će ono biti dostupno najvećem dijelu javnosti.

Jednom ustanovljeni termini u emisijama, ne mogu se mijenjati.

U periodu od dana službenog početka izborne kampanje do početka izborne šutnje, odnosno u periodu 30 dana prije dana održavanja izbora, omogućiće plaćeno političko oglašavanje.

Cijene političkog oglašavanja će biti iste za sve političke subjekte, a Cjenovnik će se dati na uvid RAK-u i ovjerenim političkim subjektima, 15 dana prije službenog početka izborne kampanje. Cijene političkog oglašavanja neće odstupati od cijena utvrdjenih Cjenovnikom za pružanje komercijalnih usluga.

Radio Ilijaš odredit će termine za plaćeno političko oglašavanje (oglasi, javni pozivi, spotovi i bilo koji drugi vid promocije političkog subjekta), najkasnije 7 (sedam) dana prije službenog početka izborne kampanje.

Plaćena politička oglašavanja će se emitovati u periodu od 30 dana prije dana održavanja izbora. Plaćena politička oglašavanja neće biti emitirana neposredno prije, u toku ili neposredno poslije emisija vijesti (termin neposredno tumači se kao vremenski period od 15 minuta prije i nakon emitiranja vijesti).

Radio Ilijaš osigurat će da plaćena politička oglašavanja budu jasno odvojena od preostalog programa i da ne ulaze u limit o dozvoljenom reklamnom vremenu koje je utvrdila Regulatorna agencija za komunikacije BiH.

Radio Ilijaš će narudžbe za plaćeno političko oglašavanje zaprimiti od političkih subjekata direktno, odnosno preko pravnih ili fizičkih lica, koje politički subjekti za to ovlaste. Narudžbe sa sadržajem oglašavanja moraju se dostaviti najkasnije 48 sati prije emitiranja.

Novčanu naknadu za usluge objavljivanja naručilac je dužan uplatiti unaprijed prema Cjenovniku  plaćenog političkog oglašavanja.

Ukoliko politički subjekti nisu u mogućnosti sami organizirati produkciju svojih političkih spotova, mogu takve usluge tražiti od **redakcije Radio Ilijaša.**

**Radio Ilijaš će**  će najmanje 7 (sedam) dana unaprijed poslati raspored planiranih političkih programa RAK-u. Sve izmjene planiranih programa ili političke emisije isplanirane u kratkom roku, bit će prijavljene RAK-u što je prije moguće.

Radio Ilijaš će , po principu izbalansiranosti, pratiti jednu konferenciju za novinare, jednu tribinu i jedan politički skup ili neku drugu izbornu aktivnost  jednog političkog subjekta i o njima izvještavati. Izvještaji sa pomenutih izbornih aktivnosti političkih subjekata neće biti duži  od tri minute.

Po principu ravnopravnosti i izbalansiranosti,  biti emitovana i saopštenja za javnost u trajanju ne više od jedne minute.

**Radio Ilijaš** čuvat će detaljne zapise o vremenskom rasporedu emitiranja političkih oglašavanja, vremenskom rasporedu i sadržaju političkih programa, kao i  pokrivanju političkih događaja i takve zapise davati na javni uvid. Zapisi će se slati RAK-u svakog ponedjeljka za prethodnu sedmicu i sadržavaće  izvještaj o primljenim i realiziranim zahtjevima za plaćeno političko oglašavanje.

Radio Ilijaš će, besplatno i u potpunosti objavljivati radio spotove, saopćenja i informacije Centralne izborne komisije BiH kako bi birači bili informirani o svim aspektima izbornog procesa.

U toku izborne kampanje, neće emitovati uvredljive sadržaje u odnosu na muškarce i/ili žene, niti sadržaje koji podstiču stereotipno i uvredljivo ponašanje na osnovu spola ili ponižavajući odnos prema pripadnicima različitih spolova.

**Radio Ilijaš će u potpunosti poštovati pravila Predizborne šutnje**

Radio Ilijaš ima pravo da odbije emitirati političko oglašavanje ukoliko  ono nije naručeno putem narudžbe u pisanom obliku, ili oglas koji ne zadovoljava tehničke i profesionalne standarde koji su jasno utvrdjeni, te ako je oglas ili sadržaj oglasa protivan Ustavu ili zakonima BiH.

U „Izbornom programu“ politički subjekti će učestvovati po redoslijedu koji je utvrdila Centralna Izborna Komisija (CIK) BiH.

Vikendi su slobodni dani u „Izbornom programu“.

Prilikom učešća u „Izbornom programu“ kandidati se moraju pridržavati datih termina. U slučaju kašnjenja na termin neće se moći nadoknaditi propušteno vrijeme i koristiće se samo preostali dio termina

Prilikom predstavljanja voditelj samo najavi politički subjekt, odnosno kandidata ili kandidate, a isti biraju o čemu će govoriti slušateljima. **Moguće je da u slučaju spriječenosti kod dolaska u emisiju „uživo“, politički subjekti ili kandidat na listi predstavljanje snime i dostave ga u elektronskoj formi, a Radio Ilijaš će isto emitovati u utvrđenom terminu.** U terminu predviđenom za predstavljanje, politički subjekt može tražiti da se umjesto predstavljanja emituju muzički ili neki drugi primjereni sadržaji, ali ne i reklamni spotovi – jinglovi koji spadaju u plaćeno oglašavanje

U jednoj emisiji predstavljanja političkog subjekta može učestvovati više kandidata sa liste.

**Politička saopćenja**

Političkim saopćenjem smatra se pisani akt koji Radio Ilijašu dostavi politički subjekt s namjerom da istakne svoju reakciju na određene pojave ili postupke drugih političkih subjekata, kao i demanti. Saopćenje je moguće dostaviti lično, poštom, faxom ili u elektronskoj formi (mailom).

**Najave političkih skupova neće se smatrati saopćenjem i neće biti emitovane ili će biti smatrane plaćenim oglašavanjem, ukoliko politički subjekt iskaže interes**

Politička saopćenja emitovaće se u emisiji „Izbori 2018“ svakog dana u terminu od 9:00 do 10:00 sati.

**Plaćeno oglašavanje**

U plaćeno oglašavanje spadaju reklamni spotovi – jinglovi koji promoviraju politički subjekt i njegove programe i kandidate, te najave političkih skupova

**Reklamni spotovi mogu trajati maksimalno 45 sekundi. Emitovanje i izrada reklamnih spotova naplačuje se po važećem cjenovniku koji je dostavljen u prilogu**

Ne postoje ograničenja u broju emitovanja plaćenih reklamnih spotova ili najava političkih skupova po jednom političkom subjektu

**Nije moguće da politički subjekt zakupi programsku cjelinu koja je u jednom emitovanju duža od 45 sekundi, niti cjelodnevni program ili njegove dijelove**

Plaćeni reklamni spotovi neće se emitovati najmanje 5 (pet) minuta prije početka „Izbornog programa“

Plaćeni reklamni spotovi emitovaće se tokom Dnevnog programa Radio Ilijaša od 07:00 do 19:00 sati.